90

rekstrarfélag ekki hjá hagsmunaárekstrum ber því að grípa til þeirra ráðstafana sem með sann- girni má ætlast til af félaginu í því skyni að verðbréfasjóðurinn fái sanngjarna meðferð. 2. mgr. er sambærileg 2. málsl. 1. mgr. og 3. mgr. 15. gr. gildandi laga um verðbréfasjóði og kveður á um óhæði stjórnarmanna rekstrarfélags verðbréfasjóða frá móðurfélagi þess. Þá er bætt við ákvæðið takmörkunum til að styrkja sjálfstæði stjórnarmanna bæði rekstrarfélags verðbréfasjóða og vörsluaðila sjóðanna til innleiðingar á 21. gr. framseldrar reglugerðar framkvæmdastjórnarinnar (ESB) 2016/438 um viðbætur við tilskipun Evrópuþingsins og ráðsins 2009/65/EB að því er varðar skyldur vörsluaðila. Reglugerðin gildir til fyllingar ákvæðum UCITS, þ.m.t. hvað varðar efni 25. gr. UCITS. Umer að ræða breytingu frá gildandi reglum að því leyti að takmörkunin gildir um stjórnarsetu allra starfsmanna vörsluaðila og rekstrarfélaga en ekki eingöngu lykilstarfsmanna eins og nú er. Rétt þykir að kveðið verði á um takmörkun ákvæðisins í lögum en að öðru leyti verði ákvæði reglugerðarinnar sem varða framangreint innleidd í íslenskan rétt með stjórnvaldsfyrirmælum. EBA og ESMA hafa gefið út viðmiðunarreglur um mat á hæfi stjórnar, framkvæmdastjóra og lykilstarfsmanna (Guide- lines on the assessment of the suitability of members of the management body and key function holders). Við eftirlitsframkvæmd verður stuðst við þær viðmiðunarreglur. 3. og 4. mgr. innleiða a-lið 2. undirgreinar 1. mgr. 12. gr. UCITS. Í 3. mgr. eru gerðar almennar kröfur er lúta að mannauði, aðstöðu og tæknibúnaði rekstrarfélags. Við mat á því hvað telst viðeigandi mannauður og tæknigeta rekstrarfélags ber að taka mið af eðli og tegund þeirra verðbréfasjóða sem rekstrarfélag rekur. Meðal þeirra krafna sem ákvæðið gerir er að til staðar séu tryggir verkferlar fyrir stjórnun og reikningsskil, eftirlit sé með rafrænni gagna- vinnslu og öryggiskröfum fylgt og rekstrarfélag sé meðfullnægjandi innra eftirlit. Innra eftirlit rekstrarfélags þarf að vera skilvirkt og tryggja að verðbréfasjóðir sem félagið rekur fjárfesti til samræmis við reglur hvers sjóðs og viðeigandi löggjöf. Ákvæðið gerir einnig ráð fyrir að innan rekstrarfélags sé regluvarsla og innri endurskoðun. Í 4. mgr. felst sú regla að rekstrarfélag skuli setja sér reglur um verðbréfaviðskipti. 5. mgr. felur í sér innleiðingu á 15. gr. UCITS að því er varðar skyldu rekstrarfélags til að setja upp viðeigandi verklag til að tryggja að tekið sé á kvörtunum fjárfesta og að engar hömlur séu á því að fjárfestar geti nýtt þann rétt sinn í þeim tilvikum sem rekstrarfélag er meðstaðfestu í öðru ríki en heimaríki verðbréfasjóðs. Einnig skal rekstrarfélag tryggja aðgengi almennings eða lögbærra yfirvalda í heimaríki verðbréfasjóðs að viðeigandi upplýsingum komi fram beiðni þar um. Þær upplýsingar sem undir ákvæðið falla eru til að mynda upplýsingar sem viðkomandi lögbært yfirvald í heimaríki verðbréfasjóðsins telur nauðsynlegar til að sinna eftirlitshlutverki sínu, sbr. 3. undirgrein 2. mgr. 21. gr. UCITS. Tilskipun framkvæmdastjórnarinnar 2010/43/ESB gildir til fyllingar ákvæðum UCITS hvað varðar efni meðal annars 12. og 14. gr. tilskipunarinnar um skipulagskröfur, hagsmuna- árekstra og viðskiptahætti. Tilskipunin var innleidd í íslenskan rétt með reglugerð nr. 471/2014, um skipulagskröfur rekstrarfélaga verðbréfasjóða (þ.m.t. um hagsmunaárekstra, viðskiptahætti, áhættustýringu og inntak samkomulags milli vörslufyrirtækis og rekstrarfél- ags). Kveðið er á um sektarheimild í XIII. kafla frumvarpsins uppfylli rekstrarfélag ekki skilyrði ákvæðisins.

Um 16. gr. Ákvæðið kveður á um meginregluna um þagnarskyldu stjórnar, starfsmanna og annarra sem taka að sér verk fyrir félagið. Þá kveður ákvæðið á um undantekningu frá þeirri megin- reglu, þ.e. um tilvik heimillar upplýsingamiðlunar.